Candidații spun lucruri trăznite: Se laudă cu "realizări" fictive și fac greșeli gramaticale.
Candidatul PNL de la Brașov se laudă în campanie cu un aeroport inexistent. Aeroportul este în construcție și nu va fi gata anul acesta. Primarul Tudorache de la Sectorul 1 a promovat un spital care nu există. Călin Popescu Tăriceanu are o greșeala gramaticală pe bannerul de campanie.
Din seria candidații o iau razna, azi aflăm că la Brașov există aeroport internațional. Unul care există doar în imaginația celor de la PNL, care au tipărit afișe cu o machetă pentru președintele Consiliului Județean, Adrian Ioan Veștea, care candidează pentru un nou mandat.Veștea nu a mai avut răbdare și s-a lăudat în fața brașovenilor cu aeroportul ca și cum acesta ar fi deja construit. În realitate, aeroportul din Brașov este un șantier pe care l-a vizitat azi premierul Ludovic Orban.Tactica asta a fost lansată de primarul Tudorache de la sectorul 1 din Capitală. Spotul în care se lăuda cu cel mai mare spital din România ca și cum acesta ar fi construit deja a fost interzis de CNA. "E o minciună", au declarat reprezentanții Consiliului Național al Audiovizualului.Și fostul premier Tăriceanu a comis-o. A tipărit bannere cu virgulă între subiect și predicat.